Author: Admin
Last saved by: grammateia
Company: Company

ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ

Πρόσκληση Ενδιαφέροντος και υποβολής προσφορών
για την παροχή υπηρεσιών υποστήριξης των πράξεων με τίτλο "Επέκταση και Αναβάθμιση Θεατρικών Σκηνών ΚΘΒΕ" και "Ιστός Θεάτρου ΚΘΒΕ", που υλοποιούνται στο πλαίσιο του ΕΣΠΑ 2007-2013

Το Κρατικό Θέατρο Βορείου Ελλάδος σύμφωνα με  την υπ’ αριθ. 4/1/17.6.2013 απόφαση του Διοικητικού του Συμβουλίου και βάσει των διατάξεων του Ν.2273/94 και του Π.Δ. 118/97 καλεί φυσικά ή νομικά πρόσωπα που εξειδικεύονται στην παροχή συμβουλευτικών υπηρεσιών υποστήριξης συγχρηματοδοτούμενων έργων να υποβάλουν προσφορές για την παροχή υπηρεσιών υποστήριξης των πράξεων: "Επέκταση και Αναβάθμιση Θεατρικών Σκηνών ΚΘΒΕ", που υλοποιείται στο πλαίσιο του Ε.Π. "Μακεδονία - Θράκη 2007-2013" και "Ιστός Θεάτρου ΚΘΒΕ: Κοινωνική Δικτύωση - Μάθηση - Συνδημιουργία", που υλοποιείται στο πλαίσιο του Ε.Π. "Ψηφιακή Σύγκλιση". 

Συγκεκριμένα, οι ενδιαφερόμενοι θα πρέπει να υποβάλουν, αποδεικτικά στοιχεία για την ικανότητα τους προς παροχή των υπηρεσιών της παρούσης (βεβαίωση πενταετούς εμπειρίας στη διαχείριση συγχρηματοδοτούμενων προγραμμάτων, βεβαίωση εγγραφής σε οικείο επιμελητήριο και πτυχίο τριτοβάθμιας εκπαίδευσης, ως ελάχιστο απαιτούμενο προσόν του υπεύθυνου υλοποίησης έργου), συνοδευόμενα από προσφορά για την παροχή τεχνικών και συμβουλευτικών υπηρεσιών ως προς τα εξής:

1.	Υποστήριξη στην επίβλεψη και παρακολούθηση του φυσικού αντικειμένου της πράξης "Επέκταση και Αναβάθμιση Θεατρικών Σκηνών ΚΘΒΕ", που περιλαμβάνει:

* 	Ενημέρωση ΟΠΣ Εργόραμα
* 	Τροποποιήσεις ΤΔ (εφόσον είναι αναγκαίο)
* 	Παρακολούθηση προόδου υλοποίησης του φυσικού και οικονομικού αντικειμένου
* 	Προβλέψεις δαπανών
* 	Σύνταξη αναφορών, δελτίων παρακολούθησης, δελτίων δαπανών, εκθέσεων προόδου, απολογιστικών εκθέσεων και δηλώσεων ολοκλήρωσης έργων
* 	Τήρηση αναλυτικών και επικαιροποιημένων στοιχείων του κάθε έργου σε σχέση με την εξέλιξη του φυσικού και οικονομικού αντικειμένου βάσει των υπογεγραμμένων συβάσεων
* 	Υποστήριξη του ΚΘΒΕ κατά τις διαδικασίες ελέγχου
*	Συνεργασία και συντονισμός υπηρεσιών ΚΘΒΕ για την απρόσκοπτη υλοποίηση των έργων αλλά και την επικοινωνία με τις αρμόδιες διαχειριστικές αρχές

2.	Υποστήριξη στη διαδικασία διενέργειας διαγωνισμού και στην επίβλεψη και παρακολούθηση του φυσικού αντικειμένου της πράξης "Ιστός Θεάτρου ΚΘΒΕ: Κοινωνική Δικτύωση - Μάθηση - Συνδημιουργία", που περιλαμβάνει:
*	Παροχή διευκρινίσεων κατά τη διάρκεια διενέργειας των διαγωνισμών, σύνταξη πρακτικών επιτροπών διαγωνισμού, παροχή γνωμοδοτήσεων επί των πιθανών ενστάσεων και συμβολή στην σύνταξη πρακτικών της επιτροπής ενστάσεων και γενικότερα παρακολούθηση των διαδικασιών για την ορθή ολοκλήρωση της διενέργειας των διαγωνισμών.
*	Ενημέρωση ΟΠΣ Εργόραμα
*	Τροποποιήσεις ΤΔ (εφόσον είναι αναγκαίο)
*	Παρακολούθηση προόδου υλοποίησης του φυσικού και οικονομικού αντικειμένου
*	Προβλέψεις δαπανών
*	Σύνταξη αναφορών, δελτίων παρακολούθησης, δελτίων δαπανών, εκθέσεων προόδου, απολογιστικών εκθέσεων και δηλώσεων ολοκλήρωσης έργων
*	Τήρηση αναλυτικών και επικαιροποιημένων στοιχείων του κάθε έργου σε σχέση με την εξέλιξη του φυσικού και οικονομικού αντικειμένου βάσει των υπογεγραμμένων συβάσεων
*	Υποστήριξη του ΚΘΒΕ κατά τις διαδικασίες ελέγχου
*	Συνεργασία και συντονισμός υπηρεσιών ΚΘΒΕ για την απρόσκοπτη υλοποίηση των έργων αλλά και την επικοινωνία με τις αρμόδιες διαχειριστικές αρχές

Η διάρκεια των παρεχόμενων υπηρεσιών ορίζεται από 1/8/2013 ως 31/12/2015.
Ο ενδεικτικός προϋπολογισμός της παρεχόμενης υπηρεσίας ορίζεται σε 15.000,00€ πλέον Φ.Π.Α.
Κριτήριο κατακύρωσης  αναδόχου ορίζεται η χαμηλότερη τιμή. 
Η προσφορά θα αφορά το σύνολο των παρεχόμενων υπηρεσιών και δεν επιτρέπεται η υποβολή εναλλακτικών προσφορών. 
Απαγορεύεται η εκχώρηση της υπηρεσίας σε τρίτους.

To Κ.Θ.Β.Ε. μπορεί σε οποιοδήποτε στάδιο της διαδικασίας
-	να ακυρώσει τη διαδικασία
-	να μην αναθέσει τις υπηρεσίες της παρούσης σε κανένα από όσους κατέθεσαν προσφορά
-	να επαναφέρει την πρόσκληση με τους ίδιους ή διαφορετικούς όρους χωρίς εκ των ανωτέρω να δημιουργηθούν δικαιώματα πάσης φύσεως σε όσους συμμετείχαν στην διαδικασία της παρούσης πρόσκλησης εκδήλωσης ενδιαφέροντος. 
Οι προσφορές θα πρέπει να κατατεθούν σε κλειστό φάκελο στο γραφείο του Διοικητικού Συμβουλίου του Κ.Θ.Β.Ε. στο Βασιλικό Θέατρο, Πλατεία Λευκού Πύργου, 54621, Θεσσαλονίκη, έως 10/7/2013 και η αποσφράγιση θα γίνει την Δευτέρα 15 Ιουλίου 2013  & 14.00 από αρμόδια επιτροπή.   
Οι ενδιαφερόμενοι μπορούν να παραλαμβάνουν τους όρους συμμετοχής από το Γραφείο Προμηθειών, Εθνικής- Αμύνης 2, 54621, Θεσσαλονίκη, 08.00 - 15.00 εργάσιμες ημέρες.